Són diverses les activitats que es realitzen per capacitar als usuaris que estan en els darrers graus d'execució penal
Taller d'intel·ligència emocional
Programa d'intervenció assistida amb gossos
En aquest cas, la capacitació no ve per una formació en coneixements tècnics sinó per un treball de les pròpies capacitats de comunicació i de les competències transversals, per encarar una entrevista de treball real.
Per incidir en aquest tema, aquests són alguns dels tallers i activitats que el CIRE ha realitzat darrerament.
Taller d'assessorament d'imatge personal i role-playing d'entrevista de feina, adreçat a aquelles persones en risc d'exclusió social i laboral que precisen transmetre una imatge adequada en una potencial entrevista de feina, amb l'objectiu de ser percebudes per a l'entrevistador com a persona susceptible de formar part de la seva empresa.
La manera de seure, de vestir, de donar la mà, el control del llenguatge no verbal, l'ús del vocabulari, etc. són alguns dels temes que es tracten al taller.
Aquesta activitat, que es va fer el dia 5 de desembre de 2019 al CIRE, va durar 2 hores i va comptar amb 11 participants masculins, adults i menors, en procés de recerca activa de feina.
El taller es va realitzar en col·laboració amb l'entitat Alonso&Co.
Taller d'intel·ligència emocional, dirigit a dones i amb l'objectiu d'encarar correctament les entrevistes de treball, millorar l'autoconeixement i l'autoestima.
L'actitud i la comunicació, treure la part positiva de les experiències, guanyar confiança, la gestió de la por, la gestió del rebuig, consells sobre com vestir, etc. són alguns dels punts que toca el taller.
En aquest cas, es van fer 5 sessions durant el mes de desembre de 2019 al CIRE, de 4 hores de durada, i va comptar amb 6 participants, adultes i menors, també en procés de recerca activa de feina.
La tasca de l'entitat col·laboradora, Quiero Trabajo, va més enllà d'aquestes sessions, ja que quan una de les internes té una entrevista de feina se la deriva a l'entitat i aquesta fa un tractament individualitzat i específic per ella abans de l'entrevista, per tal de donar-li eines per afrontar-la correctament, i oferint, si cal, roba adequada per millorar la imatge personal.
Programa d'intervenció assistida amb gossos, amb la col·laboració de l'entitat Perruneando.
Aquesta activitat educativa es va realitzar al Casal de Joves Palau Alòs de Barcelona durant els mesos d'octubre, novembre i desembre de 2019, amb un total de 12 sessions.
Hi van participar 10 nois i noies provinents de Justícia Juvenil.
El taller va consistir a fer una selecció de quatre gossos que havien de realitzar un acompanyament a infants en una sessió de lectura a la biblioteca de Bellvitge.
Durant aquesta sessió, els gossos havien d'actuar com a element motivador per propiciar que les nenes i els nens mantinguessin l'atenció durant el temps que durava l'activitat, així com per incentivar la pràctica de la lectura.
Els beneficis principals de treballar amb animals són, bàsicament:
Des del punt de vista de la inserció laboral, aquest tipus d'activitat utilitza l'anomenat efecte mirall, és a dir, l'usuari adquireix l'aprenentatge a través de l'extrapolació que fa de l'anàlisi al qual s'ha sotmès al gos.
Aquest fet li permet tenir la visió de la recerca de feina com un procés, no com una acció, en el qual obté recursos adequats per a gestionar situacions difícils o d'estrès, on assimila el procés de millora i en el que crea un vincle més estret amb els professionals, la qual cosa afavoreix l'acompanyament que aquests realitzen.
Des de la direcció de Formació i Inserció del CIRE, s'organitzen diferents activitats per a les persones internes que comencen el procés de recerca de feina, com a usuaris de la borsa de treball